section_heading: Politička karijera
paragraph_text: Dana 26. veljače 2020., nakon izglasavanja nepovjerenja vladi premijera Ludovica Orbana održanog 5. veljače, predsjednik Rumunjske Klaus Iohannis imenovao je Cîțua mandatarom za sastav vlade Rumunjske i zatražio od njega da formira novu vladu. Međutim u ožujku 2020. nakon pojave prvih slučajeva bolesti COVID-19 u toj zemlji parlament Rumunjske održao je novo glasovanje na kojem je odlučeno da aktualna vlada premijera Orbana ipak ostane na vlasti do održavanja parlamentarnih izbora u prosincu iste godine, te tako Cîțu nije postao novi rumunjski premijer.